এ ছাড়া খাদ্য স্পর্শক বস্তু ও বস্তুকণার উৎপাদন, প্রক্রিয়াকরণ ও বিতরণের যেকোনো স্তরে নিরাপদ খাদ্য পরিদর্শক পরিদর্শন কার্যক্রম পরিচালনা করবেন। স্পর্শক তৈরিতে ব্যবহৃত কাঁচামাল দেশি ও আন্তর্জাতিক বা শিল্পমানের অনুযায়ী ব্যবহার হয়েছে কি না তা যাচাই করবেন। এগুলো শুধু দেশে উৎপাদিত খাদ্যের ক্ষেত্রেই নয়, আমদানি করা খাদ্যের ক্ষেত্রেও পরিদর্শন অব্যাহত থাকবে। কর্তৃপক্ষ অথবা অন্য কোনো খাদ্য নিয়ন্ত্রক সংস্থা কর্তৃক কোনো প্রকার নোটিশ প্রদান করা হলে এই প্রবিধানের বাস্তবায়নের জন্য খাদ্য স্পর্শক ব্যবসায়ীকে যথাযথভাবে সর্বসাধারণের প্রদর্শনের ব্যবস্থা করতে হবে।